DIE COVID19 INENTING EN GELOOF | Elim Ministries
Daar is tans 'n hewige debat oor of dit vir gelowiges aanvaarbaar is om sommige of enige van die beskikbare tipes vaksiene te neem wat tans wêreldwyd as teenvoeter vir die Coronavirus aangebied word. As gevolg van die sensitiewe aard van hierdie kwessie, asook die sterk emosie wat dit by sommiges ontlont, was ek aanvanklik nie so geneë om in die openbaar hieroor te praat nie. Op hierdie stadium van die proses van inenting in ons land (ongeveer 6 maande nadat daar in Feb 2021 met die inentings-program begin is), het dit egter duidelik geword dat daar nog steeds heelwat mense is wat as gevolg van 'n hele spektrum van redes – onder meer ook redes wat met geloof te make het – baie sterk teen die inenting beswaar aanteken. Op sosiale media platforms verskyn daar deesdae gereeld materiaal wat geloof en die Bybel aanhaal – hetsy om inentings te kritiseer of om dit aan te moedig. Gelowiges met wie ek al hieroor gepraat het, is verward en onseker oor die saak en weet nie mooi wie hulle moet glo en wie nie. Sommiges haal die Skrif aan om 'n sekere standpunt te verdedig. Andere haal dieselfde Skrif aan om net mooi die teenoorgestelde standpunt te verdedig. Ons het nie 'n ander keuse nie. Ons MOET mekaar help om die riglyne van die Woord oor hierdie saak, in hierdie tyd, so eerlik en so akkuraat as moontlik te interpreteer en uit te leef. Ek gaan nie probeer om vir enige iemand te sê dat hy of sy die "jab" moet neem of nie moet neem nie. Ek gaan ook nie probeer om die mediese en wetenskaplike akkuraatheid van al die feite op die tafel te ondersoek nie. Ek is nie daarvoor gekwalifiseer nie. Ek gaan bloot probeer om die argumente wat met die Skrif en met geloof te make het, te ondersoek en dít te evalueer. En daarom wil ek met medegelowiges in gesprek tree daaroor en daarmee hopelik 'n bydrae lewer om sommige van die verwarring en die wasigheid rondom hierdie saak, uit die weg te ruim.
Een van die grootste etiese besware teen die COVID inspuitings is die gebruikmaking van menslike, geaborteerde fetusse, êrens in die vervaardigingslyn van die entstof. Baie mense wat teen aborsie gekant is, voel dat hulle nie met 'n middel ingespuit wil word wat vervaardig is met behulp van geaborteerde fetus selle nie. Wat is die ware feite in hierdie verband? Die feite is dat daar ongeveer 50 jaar gelede selle van 2 geaborteerde fetusse gebruik is (en toe vir verdere gebruik bewaar is) en dat daar oor die afgelope 50 jaar miljoene dosisse entstof met behulp van hierdie selweefsel vervaardig is en nog steeds vervaardig word – onder meer entstowwe teen geelsug, rabies en waterpokkies. Geen vaksiene vandag bevat fisiese fetus materiaal nie – maar in die geval van sommige entstowwe word die laboratorium-gepreserveerde fetus selle gebruik om 'n virus daarin te laat groei – 'n virus wat in die vervaardiging van entstof gebruik word om die skadelike virus van die siekte te stuit. Omdat hierdie oorspronklike selle, byna onbeperk en eksponensieel vermeerder, is dit nie nodig vir meer aborsies om plaas te vind om genoeg entstof vir die wêreldwye behoefte te voorsien nie. Groot genetiese, etiese en wets-regulerende liggame, asook Skrif-gebaseerde en godsdienstige instellings reg oor die wêreld erken vandag dat daar 50 jaar gelede – reg of verkeerd – van geaborteerde, menslike fetusse gebruik gemaak is om mediese entstowwe voor te berei en te vervaardig (omdat menslike fetusse baie meer geskik vir hierdie doel is as dierlike fetusse). Meeste van hierdie instellings (indien nie almal nie), wys egter daarop dat ons nie op grond van hierdie (historiese) feit, beswaar behoort aan te teken teen die moderne vervaardiging van entstowwe met behulp van sel-families en sel-generasies ("cell-lines") wat ontstaan het vanuit enkele aborsies, 50 jaar gelede nie. Nie, as ons in ag neem dat daar oor die afgelope 50 jaar letterlik miljoene lewens gered is met behulp van entstowwe wat op hierdie manier vervaardig is nie. Die duidelike beginsel van die Skrif is nog altyd dat die bewaring en beskerming van lewe vir elke gelowige die grootste prioriteit moet geniet en per geleentheid selfs die nakoming van ander gebooie mag tersyde stel. Hierdie beginsel word in Joodse kringe genoem "pikuag nefesh" ("die beskerming van 'n siel") en word o.m. geïllustreer deur Lev 19:16 ("Jy mag nie teen die lewe van jou naaste optree nie") en Y'shua se sterk voorbeeld dat die dringende genesing van 'n siek persoon in sommige gevalle die Sabbatsgebod mag oorheers of "override" (Luk 14:1-6).
Die volgende groot beswaar teen COVID19 inentings, is gebaseer op die persepsie dat die wêreldwye vaksiene-dryf in die gees staan van die Anti-Messias, die merk van die dier (o.m. in die vorm van 'n "chip" wat ingeplant of ingespuit word), die simbool van 666 en die bose planne van Satan. Die teorieë in hierdie verband is legio en grens dikwels aan die mees verbeeldingryke "conspiracy theories" wat nog ooit die lig gesien het. Maar wat is die feite oor hierdie saak? Die feite is dat meeste van die generasies oor die geskiedenis heen, sedert die tyd van die wrede Romeinse Keiser, Nero, 'n sogenaamde "Antichris" in hulle eie tyd geïdentifiseer het en dat dit ons nie hoef te verbaas dat daar na nóg een gesoek word in die tyd van hierdie wêreldwye pandemie nie. Johannes, die enigste skrywer in die Skrif wat die begrip "Antichris" of "Antimessias" gebruik, sê egter vir ons dat die gees van die Antimessias in die heel eerste plek na vore kom by hulle wat die Vader en die Seun verloën (1 Joh 2:22), nie by organisasies wat medisyne vervaardig nie. Die merk van die dier en die getal van die dier waarvan Openbaring 13 praat, is van die moeilikste gedeeltes in die Skrif om te verstaan, maar kan moontlik méér as een "vervullings" in die geskiedenis hê, waarvan die laaste en finale vervulling moontlik nog nie gebeur het nie. Die eerste vervulling het moontlik met sekere maatreëls te make van die Romeinse Keiser Domitianus, wat aan bewind was toe die boek Openbaring geskryf is. Soos Nero, een van sy voorgangers, het Domitianus (wat homself as deel van die "Imperial Divinity" gesien het) byna onmenslike metodes gebruik om die absolute lojaliteit te verkry van die inwoners van Asië, dieselfde streek aan wie die boek van Openbaring in die eerste plek geskryf is. Een bekende historikus het hierdie periode só beskryf: "Every Asian had to stamp himself openly and visibly as loyal, or be forthwith disqualified from participation in ordinary social life and trading." By die hele COVID19 vaksiene veldtog is daar verskillende maatskappye en organisasies betrokke, verskillende lande, verskillende tydslyne, verskillende prosesse en selfs onderlinge wedywering teen mekaar en baie foute wat gemaak word – maar alles met die deursigtige doel om 'n teenmiddel te maak wat mense se lewens kan red. Vanuit 'n neutrale oogpunt is dit uiters moeilik om te glo dat hierdie wyd-geskakeerde proses op ENIGE manier met Openbaring 13 se "Dier uit die See" of "Dier uit die Aarde" (na wie daar herhaaldelik bloot net as "hy" en "hom" verwys word) geassosieer kan word.
'n Derde argument waarmee daar dikwels teen inenting beswaar gemaak word, is dat gelowiges liewer op Yahweh moet vertrou om hulle teen die virus te bewaar as op die program van inenting. Elke gelowige behoort sy of haar vertroue in Yahweh te plaas – nie net vir bewaring teen die virus nie, maar vir elke aspek van ons bestaan hier op aarde. Maar om Yahweh te vertrou en van medisyne, dokters en die mediese wetenskap gebruik te maak, staan nie teenoor mekaar nie. Geloof en wetenskap staan nie teenoor mekaar nie. Baie wetenskaplikes en akademici en dokters is diep en ernstige gelowiges wat nie minder op Yahweh vertrou as gelowiges wat suspisieus en skepties oor sekere mediese metodes is nie. Persoonlik dink ek dat 'n groot aantal van die gelowiges wat nou met die bekendstelling van die COVID19 vaksiene, hulle geloof in Yahweh as rede voorhou waarom hulle nie ingeënt wil word nie, eintlik net hulle vertroue verloor het in die hele proses en in sekere organisasies wat met die proses te make gehad het. 'n Mens kan dit verstaan. Daar is foute wat gemaak is. Daar is faktore soos onmin, jaloesie, voortrekkery, selfgesentreerde wedywering, onaanvaarbare agendas en selfs korrupsie wat gereeld ter sprake kom. En intussen word ons almal tot in ons kern, deur die pandemie geraak en soms byna daardeur verswelg. Onsekerheid en die broosheid van 'n menslike lewe en die vernietigende realiteit van siekte en dood het nader aan ons elkeen gekom as ooit tevore in ons lewe. Keer op keer, die afgelope klompie maande, het ek myself al afgevra: Hoe oorleef jy COVID19 as jy nie vir Yahweh het om aan vas te hou nie? Laat ons onthou dat die hele wêreld deur hierdie pandemie onkant betrap is. Niemand het daarvoor beplan nie. En niemand het dit georkestreer, soos wat sommiges beweer nie. Ek dink eerlik nie so nie. Ons is in dieselfde bootjie. Ons mag ons eie redes hê waarom ons nie die vaksiene wil neem nie. Maar kom ons maak vandag die keuse om die "Ek vertrou liewer op Yahweh" argument te laat vaar. Want daarmee gee ek te kenne dat my broer of my suster wat besluit om wél die "jab" te neem, NIE op Yahweh vertrou nie. En dit vererger net die dilemma waarin ons almal tans is. Ons moet liewer nader aan mekaar beweeg in hierdie tyd (alhoewel ons vir eers maar ons maskers moet aanhou!) – nie verder van mekaar af wegdryf nie.
Omdat daar nie 'n direkte voorskrif ten gunste van inenting, of 'n direkte verbod téén inenting in die Skrif is nie, behoort ons hierdie saak nie op 'n voorskriftelike manier te benader nie. Die besluit of jy die inenting wil neem, of nie, bly nog steeds jou eie besluit, en dalk 'n moeilike een daarby! Maar dit is nie raadsaam, of Skriftuurlik, of sprekend van 'n gesindheid van liefde, om iemand na jou eie standpunt te probeer oorwen vanuit 'n posisie van onsensitiwiteit of oningeligtheid of met enige ander bedenklike motief nie. En as ons besluit om die Skrif en geloof te gebruik om ons eie standpunt te motiveer, kom ons maak seker dat ons die Skrif op die regte manier gebruik en nie maar net ander stemme rondom ons, ongetoets napraat nie. Laat ons konsekwent wees in die toepassing van sekere beginsels wat ons meen in hierdie saak belangrik is. En nog belangriker as dit: Kom ons aanvaar ons mede-gelowige wat 'n ander standpunt as ons huldig, as 'n ware broer en 'n ware suster in die Messias, as iemand wat swaar kry en worstel en foute maak net soos ons, maar ook iemand wat in hierdie baie moeilike tyd my ondersteuning en meelewing en liefde nodiger het as ooit tevore!
IS DAAR 'N BEGINSEL IN DIE SKRIF OOR HOE OM UITSLUITSEL TE KRY OOR MOEILIKE BESLISSINGS/KEUSES WAT AL DIE MENSE VAN MY GROEP/GEMEENSKAP/NASIE RAAK?
Parashah Shoftiem: Deut 17:8-10 As 'n saak vir jou te moeilik is om te beslis oor manslag, oor regsaansprake en oor verwonding – regsake in jou poorte – dan moet jy klaarmaak en opgaan na die plek wat Yahweh jou Elohiem sal uitkies; en jy moet kom na die Lewitiese priesters en na die regter wat daar in daardie dae sal wees, en jy moet uitvra; dan sal hulle jou die geregtelike uitspraak bekendmaak. En jy moet handel ooreenkomstig die uitspraak wat hulle jou te kenne sal gee, uit daardie plek wat Yahweh sal uitkies; en jy moet sorgvuldig doen net soos hulle jou sal leer.
Pred 7:10 Moenie sê nie: Hoe kom dit dat die vorige dae beter was as die teenswoordige? want nie uit wysheid vra jy hierna nie.
Rom 13:1 Laat elke mens hom onderwerp aan die magte wat oor hom gestel is, want daar is geen mag behalwe van Elohiem nie, en die wat daar is, is deur Elohiem ingestel.
Dan 2:21-22 Elohiem verander die tye en die geleenthede; Hy sit konings af en stel konings aan; Hy verleen wysheid aan die wyse manne en kennis aan die wat insig het; Hy openbaar ondeurgrondelike en verborge dinge; Hy weet wat in die duister is, en die lig woon by Hom.
1 Pet 2:13-14 Wees dan onderdanig aan elke menslike verordening ter wille van die Meester – of dit die koning is as opperheer, of die goewerneurs as sy gesante.
Louis, jou laaste bydrae bevestig die rede waarom ek in die eerste plek hieroor geskryf het: Gelowiges wat mekaar afskryf en mekaar se "gebrek aan geloof" uitwys oor redes wat met die vaksiene te make het. Dit is die één ding wat ek meen ons nie kan bekostig nie. En wat meer is: Dis nie hoe ware geloof en omgee vir my broer en my suster behoort te lyk nie. Waarom moet ons ménse onder verdenking plaas wat, net soos ons, ook stoei met die impak van die pandemie en die onsekere klimaat wat dit rondom ons almal geskep het? Ek dink nie ek was onduidelik oor wáár ek persoonlik staan nie. Elke gelowige moet self hieroor besluit, soos jy ook sê. Maar laat ons rekening hou daarmee dat daar 'n ware gelowige kan wees wat die besluit geneem het om nie die vaksiene te neem nie, net soos daar 'n ware gelowige kan wees wat besluit het om dit wél te neem. My verstaan is dat hulle al twee (nog steeds) volledig hulle vertroue plaas in die Een in wie hulle glo en dat hulle al twee moet waak daarteen om nie uitsprake te maak wat hulle broer of suster se egtheid van geloof in twyfel trek nie. Want dit sal uiteindelik daartoe lei dat ons "stryd", wat aanvanklik teen 'n wêreldwye pandemie was, verder uitkring na 'n vernietigende, onderlinge stryd tussen mede-gelowiges.
U beweer wetenskap en geloof staan nie teen mekaar nie. Wetenskap glo in evolusie, soek nog die missing link. Gelowiges glo Genesis 1. Die Pew research centre het in 2009 bevind dat 48 persent van wetenskaplikes geen geloofs affiliasie het nie. Rice University se " No one today can deny that there is a popular warfare framing between science and religion ".Larson and Witham 1998 found that 92% of the members of the National Academy of Science reject a belief in God or higher power.
U doen n versoek dat ons nie moet se ons vertrou op ons Skepper nie maar eintlik het ons nie vertroue in medisie nie. Ek vetrou op die Almagtige, en u is korek ek vertrou nie wetenskap of dokters nie. Ek glo my Skepper wanneer Hy se dat die plae van Egipte nie oor my sal kom nie..Ek glo die 80+ verse wat se ek moet nie op mense vertrou nie. Interesant dat die Skrif dit duidelik maak dat koning Assa nie op Vader vertrou het nie en toe dood is van sy siekte en u doen n beroep op ons om nie te se ons vertrou op ons Skepper nie. Ek wil huil as ek dit hoor .Jeremiah 17:5
U beweer dat net 2 geaborteerde babas gebruik is vir research, dit is 2 te veel .Ek sien Jhonson en Jhonson maak dieselfde beweringe en dit is n leun. Dr Stanley Plotkin erken op sy 9 ure video op you tube hoeveel geaborteerde babas daar gebruik is om mee te eksperimenteer en in inentings gebruik word. Hy erken ook dat vark guillotine in die inentings gebruik word.Ek dink nie mirre, wyn of vy kan kwalifiseer as pharmakia nie, als natuurlik geskep deur die Almagtige Vader
Conspiracy theories is gevaarlik, mense wat als af maak as conspiracy theories is nog gevaarliker. Die maklikste manier om mense te kry om iets nie self te ondersoek nie is om dit af te maak as n conspiracy theory.
Ek wil niemand oorreed om die inenting te kry of nie .Ons moet feite self opweeg en ons eie besluite neem. Onthou die gesegde wat se die besluit wat jy vandag neem kan jou hele lewe beinvloed.
Seen vir julle en vertrou op Vader.
Die klassieke Griekse woord "pharmakon" is destyds vir goeie medisyne, remedies en salwe gebruik en daarom is die plekke wat medisyne aanhou (heelwat later in die geskiedenis), "pharmacies" genoem. Die woord "pharmakon" het egter OOK die negatiewe betekenis gehad van "enchanted potion", "drug" en "poison". Die woord "pharmakeia" (Gal 5:20 en Opb 18:23) en die verwante vorme "pharmakoon" (Opb 9:21), "pharmakois" (Opb 21:8) en "pharmakoi" (Opb 22:15), word in die Nuwe Testament ALTYD in die negatiewe sin van towery gebruik (met gebruikmaking van 'n mengsel van bestanddele met 'n magiese uitwerking), maar NOOIT in die sin van "mengsels" of "medisyne" wat ten doel het om siekte te voorkom of siekte te genees nie. Om die etimologiese verband tussen "pharmakeia" en "pharmacy" te gebruik om die totale moderne medisyne-bedryf in diskrediet te probeer bring (soos wat sommiges inderdaad deesdae doen), druis in teen die dringende mandaat van die Skrif om lewe te beskerm en medisyne en remedies daarvoor te gebruik, indien nodig – sien byvoorbeeld die verwysing na die balsem uit Gilead (Jer 8:22), die gebruik van 'n vyekoek vir die genesing van 'n sweer (2 Kon 20:7), die gebruik van wyn en olie vir die behandeling van kwale en wonde (Luk 10:34) en die vervaardiging van 'n salf om oë mee te genees (Opb 3:18).
Openbaring 18:23 En die lig van die lamp sal nooit weer in jou skyn nie, en die stem van bruidegom en bruid sal nooit weer in jou gehoor word nie, want jou handelaars was die grotes van die aarde, want deur jou towery is al die nasies verlei. Towery G5331 translation pharmakea Word origin G5332 sorcery witchcraft Srongs Definition medication Thayers Definition The use or administering of drugs
Pastoor Dolla Mathee
Daar word gereeld deur die media /president/dominees/pastore/ens. wat ons probeer oortuig van iets wat ons in ons binneste binneste ervaar dat hierdie ding tot ander gevolge gaan lei, die volgende gese:
"Let us all take hands (of cause after you washed it for 20sec with soap and water but then you live in a smalish town like ours where there is mostly NO water for up to anything from three days to three weeks!!) and take this wonderful experimental jab (for that is scientifically what it is) to SAVE LIVES
WE CANNOT GUARENTEE YOU THAT YOU WON'T GET COVID-19 (a virus which worldwide cannot be proven exist) OR EVEN DIE FROM THIS EXPERIMENT IT SELF,; and oh, just to let you understand exactly the consequences of your decision to take this experiment: you cannot hold the government (who says its voluntary but you cannot go into any restaurant if you can't prove that you are vaccinated) nor the manufacturers of this experiment, accountable for your 'voluntary' choice (otherwise you might loose your job) to take the FREE experiment into your body. ALSO, YOU CANNOT GO WITHOUT A MASK (on the contrary, like in some states in USA you now have to wear 3 masks to make SURE the UNvaxed don't contaminate you) AND you must still (for your own safety) adhere to social distancing of one and a half meter, (so that, IF the person next to you have the 'virus', it cannot 'jump' onto you!!
Nou is my vraag: Wat van die WOORD van ELOHIM wat se:
Psa 139:14-16 I thank you because I am awesomely made, wonderfully; your works are wonders—I know this very well. My bones were not hidden from you when I was being made in secret, intricately woven in the depths of the earth. Your eyes could see me as an embryo, but in your book all my days were already written; my days had been shaped before any of them existed. (CJB)
Die dood moet 'n oorsaak he en as dit dan my 'oorsaak'/poort na die ewigelewe is om deur 'COVID' te 'verhuis? Was my lewe dan nie werd om 'gered' te word vlgns die pro-vaxers nie?
Almal wil 'heme'' toe gaan maar niemand wil doodgaan nie!!
Nou gaan gejabtes. waarvan ek weet, hospitaal toe vir 'n KNIE vervanging, kry die groot C IN die hospitaal en sterf voor hy nog in die teater was!! Waar le die 'red ' van SY lewe nou?
Elkeen is verantwoordelik daarvoor om sy eie pad wat hy saam met Elohiem loop met vrees en bewing te loop. Vrees vir hom wat jou liggaam en jou gees kan wegneem. Stof is jou menslike liggaam en tot stof sal jy terugkeer. Bewaar jou gees deur elke Woord wat Hy gespreek het (Torah) sorgvuldig te bewaar en te doen.
Co 6:16 Of watter ooreenkoms het die tempel van Elohiem met die afgode? Want julle is die tempel van die lewende Elohiem, soos Elohiem gesê het: Ek sal in hulle woon en onder hulle wandel, en Ek sal hulle Elohiem wees, en hulle sal vir My 'n volk wees.
Mandi, in antwoord op jou vraag "Moet ons dan ter wille van die Meester onderdanig wees aan hom?" - in daardie gevalle waar 'n persoon of 'n mag uitdruklik van ons verwag om aan die Woord ongehoorsaam te wees - behoort ons die voorbeeld van die apostels te volg wat openlik verklaar het dat hulle nie aan mense meer gehoorsaam kan of sal wees, as aan die woord van Elohiem nie (Hand 4:19-20).
Dit is die soeke na waarheid en gehoorsaamheid aan die Gees en Skrif (Op18:4 en Jes30:21) van die Almagtige wat meeste van ons op hierdie pad geplaas het. Om nie die gees van hierdie tyd te kan onderskei nie grens aan verlorenheid (fisies en geestelik) volgens Op19:10; m.a.w. om die profesieë/Tanak te misken en te verag volgens 1Thes5:20. Huidige onsekerhede en verdwaaldheid is m.i. as gevolg van kompromieë, ongehoorsaamheid en/of eiesinnigheid (1Sam15:23) - wat gewoonlik n slegte uitkoms het soos vir koning Saul en die profeet Bileam. Dis al asof onse mense lees, maar geen begrip het van wat hulle lees nie, nie die erns besef nie, en daarom ook nie hierdie pak slae sien kom nie.
Dit is vir my bitter om te sien hoe die volk van Yah geen leiding, ten beste, maar gewoonlik openlike misleiding uit die geledere van die herders en die "kerke" kry; ook oor hierdie kwessie. Alhoewel die voorgangers die hardste geoordeel gaan word, het ons gewone mense die verantwoordelikeid, soos die Bereane, om ernstig te ondersoek en te beoordeel of 'n woord presies in lyn met die Torah is of nie.
Want ook soos met hierdie vraagstuk is die uiteindelike verantwoordelikheid elke mens se eie, ook die gevolge van sy persoonlike besluit. Niemand gaan op die rug van sy pastoor deur Jerusalem se hekke kom nie. En vreesagtiges gaan definitief ook nie toegelaat word nie - Op21:8.
Bostaande onderdanigheids riglyne is goed; maar vra altyd die vraag of die gewone Rus en die gewone Duitser en Jood in die tyd van Stalin en Hitler nie ook 'n verantwoordelikheid gehad het nie - vlg Hand4:19. Dalk het die Makkabeërs 'n punt beet gehad? Watter waarborg is daar dat die regering altyd welwillend is?! Regtig? Omdat die media so sê? Staan 'n oomblik stil, haal die fokus bietjie van jouself af en kyk hoe 'n massa psigose besig is om wêreldwyd te ontwikkel.
Fokus eerder op jou broer/oud-kollega/vriend se voedselgebrek omdat hy sy werk verloor het, of sy vrou aan CV19. En as jy nog 'n 10de het, gaan help hom vandag; sodat hy en sy kinders nie honger gaan slaap nie. Want jy sien: "lock-downs are the privilege of the rich". En ons Messias het nie net vir die rykes gekom nie.
Ek wil net iets uitgooi en hoor my asb, ek probeer nie snaaks wees nie. Ek sien die skrifte wat hier gegee is en ek verstaan dit mooi. Ek wil net vra: Wanneer die "hy" of "hom" wat die antichris dan is, wel kom... en hy vereis dat ons die merk wel vat, gaan hy ook 'n mag wees wat oor ons aangestel is (Rom 12:1) en hy gaan ook 'n menslike verordening wees (1 Pet 2:13-14). Moet ons dan ter wille van die Meester onderdanig wees aan hom?
My standpunt is nie dat ek 'n anti-jabber is nie. My standpunt is dat daar volwaarde Drs is wat teen dit is. Maar hulle word gesien as FAKE NEWS, en TEEN DIE AGENDA. 'n kennis in die area waarin ons bly is dood van bloedklonte net na sy inspuiting (30 jaar oud), 'n kennis wat nou verlam is en in rolstoel sit na sy inenting en nie meer kan werk nie, en nog 'n paar in ons area wat dieselfde het maar Drs mag nie op swart en wit skryf dit is die inenting nie. Hulle verloor dalk hulle lisensie soos die Drs wat teen chemo is. Ons huishulp vertel op 'n weeklikse basis hoeveel mense hulle begrawe net na hulle inentings.
Ek glo ook nie dit is die merk van die antichris nie - die Tempel moet eers gebou word. Hy moet eers gaan sit en homself verhewe as "GOD". Maar maak dit nie die besluit makliker wanneer ons aanvaar dat as ons die "jab" kry ons darem kan gaan werk, koop en verkoop nie - om dan wel in die toekoms vir dieselfde redes die merk vat nie?
Van ondervinding weet ek hoe my liggaam reageer op inentings. Ek is twee keer vir die griep ingespuit in die verlede voor ek op die Torah weg gekom het en altwee keer was ek baie erg siek. Hoekom sal ek dit aan myself doen?
Ek is jammer as ek nou 'n "can of worms" oopmaak maar ek weet nie of ek die inhoud kan vertrou nie. Veral nie mRNA nie. Elke persoon maak sy eie besluit en ek respekteer dit volkome, ek gaan jou nie afskryf as jy dit kry nie, maar ek soek dieselfde respek terug.